同遊道場何山二首 道場山
作者：程俱
朝代：宋

paragraphs: 何年窣堵波，獨立妙峰頂。
憧憧五湖舟，黑月仰光影。
千章列雲構，靈液走甘冷。
隆樓絕清空，横側見峰嶺。
下窺三州聚，塵末集毫潁。
振衣薄雲漢，萬劫彈指頃。
遼遼天宇大，出没笑蛙井。
堂中老比邱，奮迅頗精猛。
擬分數椽地，飽飯卧清境。
何必少陵翁，聞鍾始深省。